. **Република Северна Македонија**

**Министерство за образование и наука**

**објавува**

**Покана за изразување интерес за позиција**

**„Консултант за ревизија на концепцијата за државна матура и концептот за стручна матура“**

**(бр.** **015-20/2.1.10-1)**

**Проект за развој на вештини и поддршка на иновации**

**Заем бр.: 8332-MK**

**Консултантски услуги- Индивидуален консултант**

На Република Северна Македонија и е одобрен заем од страна на Меѓународната банка за обнова и развој- групација Светска банка за потребите на имплементација на Проектот за развој на вештини и поддршка на иновации. Дел од овие средства ќе бидат искористени за исплата на обврските што ќе произлезат од договорот што ќе се склучи за ангажирање на индивидуален консултант за ревизија на концепцијата за државна матура и концептот за стручна матура.

Целта на услугите е да се направи ревизија и унапредување на концепцијата за државна матура вклучувајќи ја и стручната матура во Република Северна Македонија. Предвидено времетраење на услугите е ноември 2020- април 2021. Описот на работни задачи на англиски јазик е достапен на веб страната на Министерството за образование и наука: http://mon.gov.mk/category/?id=2058

Министерството за образование и наука ги поканува сите заинтересирани лица кои ги исполнуваат бараните квалификации да достават документи (биографија на македонски и/или англиски јазик и други информации/документи) со кои ќе се потврди дека ги исполнуваат следните потребни квалификации и искуство за извршување на услугите:

* Диплома за завршени универзитетски студии. Диплома за завршени магистерски или докторски студии ќе се смета за предност.
* Работно искуство и познавање на национални испитни системи
* Искуство во анализа на образовни системи и подготовка на документи за образовни политики
* Разбирање на македонскиот систем на образование и оценување ќе се смета за предност
* Одлично познавање на англискиот јазик

Заинтересираните Консултанти се упатуваат на точка 1.9 од процедурите за набавки на Светска банка {*Guidelines: Selection and Employment of Consultants [under IBRD Loans and IDA Credits & Grants] by World Bank Borrowers, January 2011* (“Consultant Guidelines”)}, каде се наведени политиките на Светска банка по однос на судир на интереси.

Консултантот ќе биде избран врз основа на постапка за избор на индивидуален консултант согласно процедурите за избор на консултанти на Светска банка (“Consultant Guidelines“).

Дополнителни информации може да се добијат на долунаведената адреса во работно време од 08:30 до 16:30.

Документите со кои се изразува интерес треба да се достават најдоцна до 09.11.2020 година на следната адреса:

Министерство за образование и наука-Проект за развој на вештини и поддршка на иновации (за Данијела Манева)

ул.Св.Кирил и Методиј 54, 1000 Скопје

или електронски на следната адреса:

danijela.maneva@mon.gov.mk (CC: igor.krstevski@mon.gov.mk)

СО НАЗНАКА „ЗА ПОЗИЦИЈА: КОНСУЛТАНТ ЗА РЕВИЗИЈА НА КОНЦЕПЦИЈАТА ЗА ДРЖАВНА МАТУРА, 015-20“